Silterra Malaysia

Silterra Malaysia Sdn. Bhd. ialah syarikat semikonduktor Malaysia yang diasaskan pada November 1995 dan beribu pejabat di Kulim, Kedah. Syarikat ini dahulu dikenali sebagai Wafer Technology (Malaysia) Sdn. Bhd. sebelum betukar nama kepada Silterra pada Disember 1999. Syarikat ini mempunyai pejabat pemasaran di San Jose, California; dan Hsinchu, Taiwan.

Sejarah 
Silterra dimulakan sebagai projek kepentingan nasional yang strategik untuk mempromosikan pembuatan semikonduktor hadapan dan pemangkin untuk pelaburan teknologi tinggi di Malaysia. Sejak penubuhannya, Silterra telah berkhidmat dengan banyak reka bentuk fabless global dan syarikat produk yang meliputi elektronik pengguna, komunikasi & pengkomputeran dan segmen pasaran peranti mudah alih. Sejak 2000-an, syarikat itu dimiliki oleh Khazanah Nasional. Perdana Menteri ketika itu, Najib Razak berkata kerajaan terbuka untuk menjual Silterra Malaysia kepada pelabur asing.

Sungguhpun begitu, Silterra mengalami kerugian besar pada 2010-an, dengan angka kerugian mencecah beberapa bilion ringgit setiap tahun. Pada 2021, kepentingan ekuiti syarikat Silterra berjaya dijual secara keseluruhan kepada dua firma secara bersama, yakni Dagang NeXchange Bhd (60%) dan firma China, CGP Fund (40%) dengan nilai sebanyak RM273 juta. Selain itu, kedua-dua firma itu memberi suntikan modal terhadap Silterra untuk memulihkan keadaan Silterra sementera berlaku ledakan permintaan semikonduktor pada tahap global ketika itu.

Rujukan

Pautan luar
 

Syarikat Malaysia
Syarikat semikonduktor
Syarikat yang ditubuhkan pada 1995